قائد انقلاب اسلامی کی جانب سے ایران کے نئے آرمی چیف اور مسلح افواج کے نائب سربراہ کی تعیناتی

قائد انقلاب اسلامی نے اپنے علیحدہ علیحدہ احکامات کے تحت میجر جنرل 'عطا اللہ صالحی' کو اسلامی جمہوریہ ایران کی مسلح افواج کے نائب سربراہ اور میجر جنرل 'سید عبدالرحیم موسوی' کو نئے آرمی چیف کے طور پر تعینات کردیا۔

خبر کا کوڈ: ۴۲۹۵۹۴

تاریخ: ۲۲ آبان ۲۰۱۷ - ۱۳:۳۸

رسا نیوز ایجنسی کی رپورٹ کے مطابق قائد انقلاب اسلامی حضرت 'آیت اللہ خامنہ ای' نے اپنے علیحدہ علیحدہ احکامات کے تحت میجر جنرل 'عطا اللہ صالحی' کو اسلامی جمہوریہ ایران کی مسلح افواج کے نائب سربراہ اور میجر جنرل 'سید عبدالرحیم موسوی' کو نئے آرمی چیف کے طور پر تعینات کردیا۔

قائد اسلامی انقلاب حضرت آیت اللہ العظمی 'سید علی خامنہ ای' نے اپنے اس حکم میں مسلح افواج کے نئے نائب سربراہ کو میجر جنرل کے عہدے پر ترقی دینے کی بھی منظور دے دی۔

انہوں نے نئے آرمی چیف و مسلح افواج کے نائب سپہ سالار کے لئے نیک خواہشات کا اظہار کیا۔

انہوں نے مزید فرمایا کہ وطن عزیز کے دفاع کے لئے مسلح افواج کے درمیان تعاون اور ہم آہنگی کی فضا کو مزید وسعت دینی چاہئے۔

قائد انقلاب اسلامی نے اپنے اس حکم میں سابق آرمی چیف جنرل صالحی کی خدمات اور ان کے مخلصانہ کردار کو سراہتے ہوئے نئی ذمہ داری کے حوالے سے ان کے لئے نیک تمناؤں کا اظہار کیا۔/۹۸۹/ف۹۴۰/